**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de NICOLAE STELIANA ADRIANA, cu domiciliul în Municipiul București, Sector 2, Bulevardul Carol I, nr. 59, ap.10, prin reprezentant Pleșan Eduard Bogdan, înregistrată la APM Mehedinţi cu nr. 11426 din 14.09.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de ………..2024 că proiectul "**Împădurirea terenului agricol în suprafață de 13,5708 ha, aflat în comuna Burila Mare, județul Mehedinți**" finanțat prin “Schema de ajutor de stat - SPRIJIN PENTRU INVESTIȚII ÎN NOI SUPRAFEȚE OCUPATE DE PĂDURI" din P.N.R.R. propus a fi amplasat în extravilanul comunei Burila Mare, Nr. cadastral 52697 (T268, P7), Nr. cadastral 52695 (T268, P6), Nr. cadastral 52653 (T268/1, P22), Nr. cadastral 52638 (T268/1, P21), Nr. cadastral 52640 (T268/1, P18), Nr. cadastral 52262 (T268/1, P17), judeţul Mehedinţi;

 - nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 1. Caracteristicile proiectului:

 a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct.1 lit d) – "împădurirea terenurilor pe care nu a existat anterior vegetație forestieră sau defrișare în scopul schimbării destinației terenului"

 b) dimensiunea și concepția întregului proiect: proiectul propune împădurirea unui teren cu suprafața totală de 13,5708 ha din care suprafața efectivă de împădurit este de 13,5708 ha.

Terenul este proprietatea titularului în baza Actului de dare în plată – încheiere de autentificare nr. 1046/20.04.2022. Până în prezent, terenul studiat a avut folosință agricolă (arabil), în prezent terenul fiind degradat din cauza excesului de umiditate, pierzând parțial capacitatea de producție pentru folosințe agricole, iar pentru redarea lor în circuitul productiv fiind necesare lucrări de împădurire.

În urma analizei realizată de către O.S.P.A. Mehedinți s-a stabilit existența Psamosolului cu subtipul tipic – reprezentat de depozite nisipoase transportate și depuse de vânturi pe o grosime de cel puțin 50 cm caracterizate printr-un conținut scăzut în fracțiuni fine (sub 12%) ceea ce le imprimă o textură grosieră sau mijlocie grosieră – terenul fiind încadrat în clasa V-a de calitate (conform Studiului Pedologic pentru stabilirea clasei de calitate a terenurilor agricole , realizat de OSPA).

Vecinătățile terenului:

* Tarlaua 268, Parcela 7 – 2,2500 ha: Nord – rezervă CLFF, Sud – Midan Gheorghe, E – drum, Vest – Popescu Constantin.
* Tarlaua 268, Parcela 6 – 2,385 ha: Nord – rezervă CLFF, Sud – Radu Dumitru, E – drum, Vest – Popescu Constantin.
* Tarlaua 268/1, Parcela 22 – 2,1785 ha: Nord – Cotarcea Constantin, Sud – NC 52638, E – rezervă CLFF, Vest – drum.
* Tarlaua 268/1, Parcela 21 – 3,9710 ha: Nord – Albu Constantin, rezervă CLFF, Sud – drum, E – drum, Vest – drum.
* Tarlaua 268/1, Parcela 18 – 1,0290 ha: Nord – drum, Sud – drum, E – NC 52262, Vest – drum.
* Tarlaua 268/1, Parcela 17 – 1,17555 ha: Nord – drum exploatare, Sud – drum exploatare, E – drum exploatare, Vest – rezervă CL Burila Mare.

Coordonatele Stereo 70 ale suprafeței propuse pentru împădurire:

|  |  |  |  |  |  |
| --- | --- | --- | --- | --- | --- |
| Nr.punct | X (m) | Y (m) | Lungime latură | Nr. cadastral | UAT/Județ |
| 1. | 330331.720 | 304346.010 | 411,794 | 52697 | Burila Mare, jud. Mehedinți |
| 2. | 330239.219 | 304747.280 | 53,602 | 52697 | Burila Mare, jud. Mehedinți |
| 3. | 330187.895 | 304731.820 | 429,561 | 52697 | Burila Mare, jud. Mehedinți |
| 4. | 330284.387 | 304313.237 | 57,572 | 52697 | Burila Mare, jud. Mehedinți |
| 1. | 330187.895 | 304731.820 | 54,449 | 52695 | Burila Mare, jud. Mehedinți |
| 2. | 330135.712 | 304716.101 | 447,624 | 52695 | Burila Mare, jud. Mehedinți |
| 3. | 330236.262 | 304279.916 | 58,535 | 52695 | Burila Mare, jud. Mehedinți |
| 4. | 330284.387 | 304313.237 | 429,561 | 52695 | Burila Mare, jud. Mehedinți |
| 1. | 330223.638 | 304066.928 | 328,623 | 52653 | Burila Mare, jud. Mehedinți |
| 2. | 330076.362 | 304360.701 | 66,280 | 52653 | Burila Mare, jud. Mehedinți |
| 3. | 330019 | 304327.159 | 330,175 | 52653 | Burila Mare, jud. Mehedinți |
| 4. | 220167.168 | 304031.998 | 66,400 | 52653 | Burila Mare, jud. Mehedinți |
| 1. | 330033.972 | 303960.683 | 36,807 | 52638 | Burila Mare, jud. Mehedinți |
| 2. | 330067.937 | 303974.863 | 27,992 | 52638 | Burila Mare, jud. Mehedinți |
| 3. | 330092.882 | 303987.563 | 31,423 | 52638 | Burila Mare, jud. Mehedinți |
| 4. | 330120.444 | 304002.655 | 55,174 | 52638 | Burila Mare, jud. Mehedinți |
| 5. | 330167.168 | 304031.998 | 333,247 | 52638 | Burila Mare, jud. Mehedinți |
| 6. | 330017.819 | 304329.905 | 112,636 | 52638 | Burila Mare, jud. Mehedinți |
| 7. | 329967.249 | 304430.551 | 53,989 | 52638 | Burila Mare, jud. Mehedinți |
| 8. | 329941.610 | 304383.038 | 22,080 | 52638 | Burila Mare, jud. Mehedinți |
| 9. | 329924.995 | 304361.001 | 68,557 | 52638 | Burila Mare, jud. Mehedinți |
| 10. | 329960.083 | 304294.608 | 124,183 | 52638 | Burila Mare, jud. Mehedinți |
| 11. | 329989.056 | 304173.852 | 54,107 | 52638 | Burila Mare, jud. Mehedinți |
| 12. | 330006.956 | 304122.792 | 60,028 | 52638 | Burila Mare, jud. Mehedinți |
| 13. | 330030.655 | 304067.640 | 107,009 | 52638 | Burila Mare, jud. Mehedinți |
| 1. | 330029.046 | 303924.288 | 41,156 | 52640 | Burila Mare, jud. Mehedinți |
| 2. | 330027.609 | 303965.419 | 74,560 | 52640 | Burila Mare, jud. Mehedinți |
| 3. | 330022.269 | 304039.788 | 28,602 | 52640 | Burila Mare, jud. Mehedinți |
| 4. | 330019.555 | 304068.261 | 76,555 | 52640 | Burila Mare, jud. Mehedinți |
| 5. | 329989.453 | 304138649 | 15.270 | 52640 | Burila Mare, jud. Mehedinți |
| 6. | 329986.908 | 304153.705 | 75,457 | 52640 | Burila Mare, jud. Mehedinți |
| 7. | 329919.155 | 304120.490 | 65,629 | 52640 | Burila Mare, jud. Mehedinți |
| 8. | 329952.583 | 304064.012 | 88,563 | 52640 | Burila Mare, jud. Mehedinți |
| 9. | 329994 | 303985.903 | 70,725 | 52640 | Burila Mare, jud. Mehedinți |
| 1. | 329986.908 | 304153.705 | 8,937 | 52262 | Burila Mare, jud. Mehedinți |
| 2. | 329984.795 | 304162.389 | 54,933 | 52262 | Burila Mare, jud. Mehedinți |
| 3. | 329974.778 | 304216.401 | 68,116 | 52262 | Burila Mare, jud. Mehedinți |
| 4. | 329956.947 | 304282.142 | 53,939 | 52262 | Burila Mare, jud. Mehedinți |
| 5. | 329941.191 | 304333.728 | 30,830 | 52262 | Burila Mare, jud. Mehedinți |
| 6. | 329935.839 | 304364.090 | 28,150 | 52262 | Burila Mare, jud. Mehedinți |
| 7. | 329912.534 | 304348.301 | 35,619 | 52262 | Burila Mare, jud. Mehedinți |
| 8. | 329882.052 | 304329.874 | 21,358 | 52262 | Burila Mare, jud. Mehedinți |
| 9. | 329866.609 | 304315.120 | 20,564 | 52262 | Burila Mare, jud. Mehedinți |
| 10. | 329859.975 | 304295.655 | 24,740 | 52262 | Burila Mare, jud. Mehedinți |
| 11. | 329864.190 | 304271.277 | 91,589 | 52262 | Burila Mare, jud. Mehedinți |
| 12. | 329899.159 | 304186.627 | 36,199 | 52262 | Burila Mare, jud. Mehedinți |
| 13. | 329909.192 | 304151.846 | 15,272 | 52262 | Burila Mare, jud. Mehedinți |
| 14. | 329910.163 | 304136.602 | 18,451 | 52262 | Burila Mare, jud. Mehedinți |
| 15. | 329919.155 | 304120.490 | 75,457 | 52262 | Burila Mare, jud. Mehedinți |

Accesul la terenul propus pentru împădurire se face pe drumurile de exploatare existente ce sunt limitrofe terenului.

Pentru acest proiect s-a obținut Avizul de principiu nr.14734/20.09.2023 emis de Garda Forestieră Râmnicu Valcea.

Soluția tehnică pentru împădurire:

Prin prezentul proiect au fost inventariate 13,5708 ha terenuri degradate pentru folosințe agricole (arabil) stabilindu-se că se va împăduri suprafața efectivă de 13,5708 ha.

Din analiza factorilor staționali, pentru terenurile care urmează a fi împădurite s-a identificat o singură unitate stațională, respectiv:

Tipul de stațiune **N.H.2.B – Terenuri plane cu dune joase formate din nisipuri stabile, stațiune cu psamosol tipic**.

A fost stabilită o singură grupă stațională: **Grupa stațională: GS 79** – Dune joase, terenuri plane cu nivelul apei freatice la 0,3-2,0 m, formate din nisipuri stabile, din zona de câmpie și silvostepă.

**Compoziția de împădurire (de bază): 75Sc25Ml(Gl,Dd)**

* u.a.1 (2,25 ha)
* u.a.2 (2,3851 ha)
* u.a.3 (3,9710 ha)
* u.a.4 (1,0290 ha)
* u.a.5 (1,7555 ha)
* u.a.6 (1,7555 ha)

**Schema de plantare:** 2x1m

**Desimea puieților** (Nr. Puieți/ha): 5000/ha – schema de plantare și desimea puieților au fost stabilite conform Normelor tehnice privind compoziții, scheme și tehnologii de regenerare a pădurilor și de împădurire a terenurilor degradate și a Ghidului de bune practici compoziții, scheme și tehnologii de regenerare a pădurilor și de impădurire a terenurilor degradate (OMMAP nr. 2533/2022).

Întrucât pot apărea situații neprevăzute – pierderi grupate care să necesite introducerea și a altor specii de puieți forestieri pentru a acoperi cât mai bine variabilitatea condițiilor staționale de pe suprafața terenului, este necesară și prevederea unei compoziții de împădurire alternative acre să poată suplini cu succes compoziția de bază în aceste cazuri, astfel s-a stabilit următoarea compoziție de împădurire alternativă:

**Compoziția de împădurire alternativă:50Sc25Ml(Dd, Sl)25Lc(Am)**

**Schema de plantare:** 2x1m

**Desimea puieților** (Nr. Puieți/ha): 5000/ha

Terenul propus se află în interiorul ariei naturale protejate – ROSPA0011 Blahnița, ROSAC0306 Jiana.

Speciile forestiere propuse sunt conforme Planului de Management integrat al siturilor Blahnița și Jiana, prevederilor amenajamentului silvic al al UP IX Burila din cadrul Ocolului Silvic Vânju Mare, Direcția Silvică Mehedinți.

Salcâmul, mălinul, glădița și dudul valorifică cel mai bine condițiile pedostaționale existente.

Salcâmul a fost prevăzut a se introduce ca specie majoritară avându-se în vedere capacitatea acestei specii de a stabiliza solul nisipos în timp scurt. Totodată având în vedere creșterea rapidă a acestei specii – producția de oxigen va conduce la imbunătățirea calității aerului.

Trecerea la compoziția de împădurire alternativă se va face prin dispoziție de șantier emisă de proiectant, pe perioada de implemantare a aproiectului.

Lucrări propuse pentru proiectul de împădurire

Pregătirea terenului – se realizează prin arat și discuit.

Aratul – tăierea, dislocarea, întoarcerea și sfărâmarea solului cu ajutorul plugului tractat de tractor (suprafața arată să nu prezinte șanțuri sau creste, adâncimea să fie uniformă, brazdele să fie întoarse, adâncimea să fie mai mare de 25 cm).

Discuirea – sfărâmarea bulgărilor mari din arătură, mărunțirea brazdelor și nivelarea solului – realizându-se cu grape cu discuri sau freze de sol tractate de tractor (dicuirea se va face pe o adâncime de minim 15 cm).

Lucrări de împădurire

|  |  |  |
| --- | --- | --- |
| Unitatea amenajistică (Suprafața -ha) | Compoziția de regenerare/Tehnologia de împădurire și completări | Anul |
| I | II | III | IV |
| 0 | 1 | 2 | 3 | 4 | 5 |
| u.a.1: 2,25 hau.a.2: 2,2851 hau.a.3: 2,1785 hau.a.4: 3,9710, hau.a.5: 1,0290 hau.a.6: 1,7555 ha | Formula de bază:**75Sc25Ml(Gl, Dd)**-formula alternativă:**50Sc25Ml(Dd, Sl)25Lc(Am)** | 67854 buc. puieți | 20356 buc. puieți | 36785 buc. puieți |  |
| Schema de plantare (2x1)m |  |  |  |  |
| Număr de puieți la ha: 5000 |  |  |  |  |
| Plantarea în gropi (30x30x30)cm | Toamna/primăvara |  |  |  |

Lucrări de instalare a plantațiilor

Înființarea plantației – săpare șanțuri pentru depozitare puieți, depozitarea puieților în șanț, pichetarea terenului pentru împădurire, transportul puieților prin purtare directă, săparea manuală a gropilor (30x30x30) și plantarea puieților. Este inclus și transportul puieților de la pepinieră la șantierul de împădurit – cu ajutorul mijloacelor de transport acoperite cu prelate pentru protejarea rădăcinilor puieților forestieri.

Săparea șanțurilor pentru pentru depozitarea puieților – operațiune de săpare cu unelte manuale – adâncimea șanțurilor este de 40 cm iar lățimea este de 50 cm, astfel încât să se creeze condițiile necesare acoperirii în totalitate a sistemului radicular al puieților forestieri.

Depozitarea puieților la șanț

-punerea unui strat de pământ pe fundul șanțului

-apropierea snopilor de puieți pe distanța medie de 25 m

-manipularea snopilor sau a puieților dezlegați pentru așezarea lor în șanț

-așezarea snopilor sau puieților în șanț

-împrăștierea pământului între rădăcinile puieților

-tasarea ușoară a pământului

-acoperirea puieților în șanț cu ramuri (frunze)

Pichetarea terenului în vederea împăduririlor

-confecționarea picheților sau țărușilor, apropierea acestora pe distanța medie de 50 m, orientarea și fixarea sârmei, înfigerea picheților sau țărușilor în sol în dreptul semnelor de pe sârmă, astfel încât să se poată realiza schema de plantare (2x1m)

Livrare, manipulare, depozitarea puieților

-transportul puieților de la pepinieră la locul de plantare, în condiții specifice astfel încât să se evite vătămarea sau uscarea acestora

Transportul puieților prin purtarea directă

Scoaterea legăturilor de puieți din depozit (șanț), mocirlirea puieților, formarea sarcinii de

transport (minnim 20 kg), transportul sarcinii cu puieți la locul de plantare cu ajutorul

găleților.

Plantarea puieților forestieri în teren pregătit

-săparea manuală a gropilor cu dimensiunile stabilite (30x30x30)cm conform schemei stabilite, scoaterea pământului la marginea gropii, alegerea pietrelor, rădăcinilor, rizomilor și a altor resturi vegetale, așezarea acestora pe spațiile dintre gropi, culegerea și distrugerea larvelor sau isectelor dăunătoare

-plantarea puieților – afânarea solului de pe fundul gropii sau formarea unui mușuroi când se plantează puieți cu înrădăcinarea trasantă, introducerea puietului în groapă, răsfirarea rădăcinilor, tragerea pământului vegetal în groapă până la jumătate din adâncimea acesteia, mișcarea puietului în plan verical și orizontal până intră pamântul printre rădăcini, se aliniază puietul și se face prima bătătorire cu mana sau cu piciorul în funcție de umiditatea solului, se pune pământ în groapă în 1-2 reprize, tasări ale solului până la umplerea gropii, apoi așternere de strat de sol afânat peste pământul bătătorit.

Împrejmuirea plantației

- pe o lungime totală de 4941,13 m, împrejmuiri cu gard din 5 rânduri de sârmă ghimpată cu diagonale/plasă de sârmă împletită/plasă de sârmă sudată, pe stâlpi din lemn/din beton/din țeavă metalică plantați la 2,5m.

-stâlpii se vor planta în gropi cu dimensiunea de 0,40m(L)x0,40m(l)x0,70m(H) executate manual, se vor umple și compacta gropile, stâlpii vor fi consolidați din 30m în 30 m cu contrafișe din același materil cu stâlpi. Accesul în interiorul împrejmuirii se va face prin porți de acces din scânduri. Stâlpii de la colțurile gardului vor fi consolidați cu două contrafișe pe direcția sârmei. Sârma ghimpată/plasa de sârmă se fixează pe fiecare din stâlpi după întindere utilizând cuie scoabă tip B/sârmă pentru construcții, după caz.

Când se folosește sârmă ghimpată, rândurile se fixează în lungul gardului la următoarele distanțe față de nivelul terenului: 15 cm rândul I, 30 cm rândul II, 55 cm rândul III, 90 cm rândul IV și 140 cm rândul V. Diagonalele se fixează de la rândul I la rândul V al stâlpului următor. În cazul folosirii plasei de sârmă, aceasta va avea înălțimea de 1,5m.

Accesul în amplasament se va face prin poarta/porțile de acces construite din rigle de cherestea cu dimensiunea porții de 2,5 m lățime și 1,5 m înălțime.

Întreținerea plantației

-revizuirea plantației, mobilizare manuală a solului în fâșii pe rândurile de puieți pe 40% din suprafață, mobilizarea solului între rândurile de puieți mecanizat pe 60% din suprafață, completarea puieților lipsă. Lucrările sunt: revizuirea plantațiilor, mobilizarea manuală a solului în fâșii, prășitul solului între rânduri mecanizat pe 60% din suprafață, completarea puieților lipsă la lucrările de împăduriri.

**Lucrări de întreținere a plantațiilor**

|  |  |  |
| --- | --- | --- |
| Unitatea amenajistică (Suprafața -ha) | Compoziția de regenerare/Tehnologia de împădurire și completări | Anul |
| I | II | III | IV |
| 0 | 1 | 2 | 3 | 4 | 5 |
| u.a.1: 2,25 hau.a.2: 2,2851 hau.a.3: 2,1785 hau.a.4: 3,9710, hau.a.5: 1,0290 hau.a.6: 1,7555 ha | Formula de bază**75Sc25Ml(Gl, Dd)**-formula alternativă**50Sc25Ml(Dd, Sl)25Lc9Am)** |  |  |  |  |
| Schema de plantare (2x1)m |  |  |  |  |
| Număr de puieți la ha: 5000 |  |  |  |  |
| Retezarea tulpinii | - | - | - | - |
| Întrețineri: mobilizare manuală și mecanizată | 2 | 2 | 1 | - |
| Completări |  | 30% | 10% | - |

Controlul anual al regenerărilor

Determinarea stării regenerărilor, inventarierea puieților viabili din regenerarea artificială în suprafețele de control de 200 mp (pentru suprafețe mai mari de 5,00 ha) de formă dreptunghiulară, conform normelor tehnice și silvice; suprafețele de control se permanentizează până la închiderea stării de masiv, folosindu-se borne din lemn pentru o ușoară identificare.

 Controlul regenerărilor se execută anual până la închiderea stării de masiv, în perioada 1 septembrie -31 decembrie pe etape.

Numărul total de puieți ce se vor utiliza până la închiderea stării de masiv este de 94995 bucăți (71246 puieți de salcâm și 23749 puieți mălin, glădiță, dud) inclusiv puieții necesari consolidării plantațiilor prin completarea puieților lipsă.

c) cumularea cu alte proiecte: nu este cazul;

d)utilizarea resurselor naturale, în special a solului, a terenurilor, a apei şi a biodivesităţii: se folosește pământul de pe terenul studiat, combustibili  pentru utilaje, uleiuri, lemn, sârmă ghimpată, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport puieți/utilaje, unelte/muncitori – generează emisii slabe de praf în atmosferă – emisii specifice arderilor motoarelor cu combustie internă;
* pe perioada de funcţionare – nu este cazul.
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – poluări accidentale în cazul execuției tratamentelor fitosanitare de întreținere;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – pesticide/insecticide clasice pentru combaterea dăunătorilor în cazul apariției acestora;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedre exprimat de online în data de 30.01.2024 de Direcția de Sănătate Publică Mehedinți – proiectul urmând a fi amplasat în extravilanul comunei Burila Mare.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este dobândit de titular în baza Actului de dare în plată – încheiere de autentificare nr. 1046/20.04.2022
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, apă, etc. - în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în ariile naturale protejate ROSPA0011 Blahnița și ROSAC0306 Jiana;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în extravilanul comunei Burila Mare – cea mai apropiată așezare umană se regăsește la aproximativ 2 km;

8.peisajele și situri importante din punct de vedere istoric, cultural sau arheologic:

conform punctului de vedere emis online în data de 31.01.2024 emis de Direcţia

Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:
* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor,a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;
1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 3 ani pentru înființarea și întreținerea plantației până la închiderea stării de masiv;
5. cumularea impactului cu impactul altor proiecte existente și/sau aprobate: nu este cazul - în zonă existând deja perdele forestiere;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul Anunț de Mediu (17.01.2024), anunț solicitare acord de mediu - la sediul Primăriei Burila Mare (nr. 191 din 16.01.2024) – înregistrate la A.P.M. Mehedinți cu nr. 1003 din 23.01.2024, anunț pentru luarea deciziei etapei de încadrare – în publicația Ziarul Anunț de Mediu din 12.01.2024, anunț pentru luarea deciziei etapei de încadrare – la sediul Primăriei Burila Mare cu nr. 129/12.01.2024 și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 15.01.2023 și anunț luarea deciziei etapei de încadrare și draftul deciziei etapei de încadrare – postat în data de 15.01.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările şi completările ulterioare, conform punctului de vedere nr. 438/15.09.2023 al Biroului Calitatea Factorilor de Mediu – proiectul propus urmând a se realiza în ariile naturale protejate – ROSPA0011Blahnița și ROSAC0306 Jiana.

În urma analizării Memoriului de prezentatre – nu este necesară continuarea procedurii de evaluare adecvată deoarece: prin implementarea proiectului nu se reduce suprafața habitatelor din ROSAC0306 Jiana și ROSPA0011 Blahnița, nu au loc pierderi ale habitatelor de reproducere, hrănire, odihnă ale speciilor, nu au loc alterări/degradări privind deteriorarea calității habitatului, care să conducă la o abundență redusă a speciilor caracteristice sau la modificarea structurii biocenozei (componența speciilor), ale speciilor pentru care ROSPA0011 Blahnița și ROSAC0306 Jiana, au fost declarate.

Prin implementarea proiectului nu au loc perturbări prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor pentru care ROSPA0011 Blahnița și ROSAC0306 Jiana, au fost declarate și nu au loc fragmentări prin creearea de bariere fizice sau comportamentale în habitatele conectate din punct de vedere fizic sau functional sau prin împărțirea acestora in fragmente mici și mai izolate ale speciilor.

Prin implementarea proiectului nu au loc alte impacturi indirecte prin modificarea indirectă a calității mediului ale speciilor pentru care ROSPA0011 Blahnița și ROSAC0306 Jiana, au fost declarate și nu au fost identificate incertitudini.

În urma parcurgerii Memoriului de prezentare - s-a emis online în data de 04.12.2023 - punctul de vedere al administratorului ariei naturale protejate - Agenția Națională pentru Arii Naturale Protejate – Serviciul Teritorial Mehedinți prin care se exprimă opinia că investiția nu este susceptibilă de a avea un impact negativ asupra speciilor și habitatelor pentru protejarea cărora au fost declarate ariile natural protejate ROSPA0011 Blahnița și ROSAC 0306 Jiana.

 Pentru proiect s-a obținut avizul nr. 1/S.T. MH/17.01.2024 al administratorului ariei naturale protejate - Agenția Națională pentru Arii Naturale Protejate – Serviciul Teritorial Mehedinți

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut un punct de vedere de la A.N.A.R.-S.G.A. Mehedinți transmis online în data de 22.12.2023 – nu intră sub incidența art. 48 și 54 din Legea apelor nr. 107/1996 cu modificările și completările ulterioare.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu firme autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă și speciilor pentru acre au fost desemnate ariile naturale protejate ROSPA0011 Blahnița și ROSAC0306 Jiana;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face pe cât posibil în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

-după terminarea lucrărilor suprafața ocupată – va fi adusă la starea iniţială;

-se vor respecta Fișele tehnice de securitate ale tuturor substanțelor necesare pentru efectuarea de tratamente ce se impun în vederea întreținerii suprafeței împădurite;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort speciilor pentru care au fost desemnate ariile naturale protejate ;

- deșeurile rezultate din curățarea amplasamentului se vor depozita temporar pe categorii deșeuri și se vor preda numai societăților autorizate (este interzisă arderea resturilor vegetale având în vedere existența vegetației forestiere din zonele învecinate);

- în cazul în care se impun tratamente în vederea întreținerii suprafeței împădurite, ambalajele substanțelor se vor preda furnizorului sau unei societăți autorizate pentru preluarea acestui tip de ambalaj;

-după executarea lucrărilor de investiţii amplasamentul fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor.

f).**biodiversitate**:

- se vor respecta prevederile Planului de management și ale regulamentului siturilor Natura 2000 **ROSAC0306 Jiana și ROSPA0011 Blahnița**;

- respectarea măsurilor propuse în **"**Memoriul de prezentare**"** în vederea prevenirii și diminuării impactului asupra speciilor ce constituie obiectivele de conservare ale ariei naturale protejate **ROSAC0306 Jiana și ROSPA0011 Blahnița**;

- titularul proiectului trebuie să respecte art.33 alin.(1) și (2) din O.U.G. nr.57/2007 aprobată cu modificări și completări prin Legea nr.49/2011, cu modificările și completările ulterioare;

- conservarea habitatelor și speciilor lșa nivelul unui întreg sit trebuie să fie

rezultatul măsurilor luate în favoarea habitatului și speciilor pentru care a fost desemnat situl, ducând astfel la o „ofertă de biodiversitate” stabilă a sitului în ansamblu;

- execuția lucrărilor de împădurire se va face conform graficului de execuție din proiectul tehnic . Perioada de înfiinţare a plantaţiei este cuprinsă **între lunile octombrie (luna X) şi aprilie (luna IV), respectiv toamna-primăvara**, atunci când condiţiile de timp sunt favorabile plantării și în timp util astfel încât să se evite plecarea în vegetație a materialului săditor (a puieților) primăvara;

- exploatarea plantaţiei se va face după închiderea stării de masiv (**după 4 ani**) si numai atunci cand vor fi indeplinite cerintele normelor tehnice referitoare la efectuarea taierilor de ingrijire;

- refacerea lucrărilor se va efectua doar dacă vor avea loc pierderi provocate de factori vătămători, constatate conform legislației în vigoare (Ordinul MADR nr.766/2007 pentru aprobarea Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei

foresiere din afara fondului forestier naţional şi obiectivelor instalate în acestea);

- folosirea ulterioară a plantaţiei înfiinţate are loc în mod natural prin ritmul de creştere ale acesteia şi acumularea de biomasă lemnoasă de către viitorii arbori, creşteri active care aduc un plus valoric din punct de vedere economic prin masa lemnoasă ce poate rezulta la exploatarea arboretului atunci când va atinge vârsta exloatabilităţii şi valorificarea legală a acesteia;

- transportul materialelor şi a deşeurilor menajere produse în timpul lucrărilor de plantare se va face cu mijloace de transport adecvate acoperite cu prelate pentru evitarea împrăştierii acestora;

- se impune evitarea scurgerilor accidentale de produse petroliere de la

autovehiculele transportoare sau utilajele de lucru;

- se impune evitarea depozitării necontrolate a materialelor folosite și a deșeurilor rezultatedirect pe sol în spații neamenajate corespunzător;

- se va proceda la amenajarea unor grupuri sanitare corespunzătoare (toalete

ecologice);

- se va dota șantierul de împăduriri, ca și utilajele, cu recipienți care conțin nisip sau rumeguș pentru absorbția imediată a scurgerilor accidentale de uleiuri sau

combustibil de la utilaje;

- se impune întreţinerea corespunzătoare a utilajelor sau mijloacelor de transport

utilizate în vederea evitării scurgerilor de combustibili sau uleiuri uzate, în acest sens repararea şi întreţinerea urmând a se face doar de către societăţi specializate şi autorizate;

- în faza de funcționare, protecția solului și a subsolului se va realiza prin

amenajarea căilor de acces astfel încât acestea să fie acoperite cu materiale specifice pentru rularea autoturismelor sau atelajelor;

- este interzisă stocarea temporară şi depozitarea carburanţior sau substanţelor

periculoase în zona aferentă amplasamentului;

- lucrările se vor executa etapizat astfel încât impactul generat de acestea asupra

factorilor de mediu local să fie cât mai redus ;

-în caz de accidente sau calamităţi, lucrările de refacere a mediului se vor realiza după ce au fost finalizate lucrările necesare pentru eliminarea efectelor negative ale acestora şi sunt de acelaşi fel ca cele propuse până la finalizarea investiţiei (plantarea și întreținerea plantațiilor până la atingerea stării de masiv);

-este obligatorie menținerea terenurilor pentru hrana vânatului și a terenurilor

administrative la stadiul actual evitându-se împădurirea acestora;

-se impune folosirea, numai de puieți produși cu material seminologic de origine locală și acceptați în Planul de management al siturilor Natura 2000 ***ROSAC0306 Jiana*** și ***ROSPA0011 Blahnița***;

-se vor planta puieți forestieri care respectă STAS SR 9503:2004 în ceea ce privește dimensiunile și condițiile de accesibilitate ale speciilor salcie albă și plop alb iar în zonele depresionare se recomandă plantarea doar a puieților forestieri de salcie albă care să aibă peste 2 m lungime începând de la colet spre vârf (cu încadrarea în

prevederile STAS-ului menționat) astfel încât să fie asigurată condiția rămânerii de porțiuni din tulpină/coronament deasupra nivelului maxim al apelor stagnante (deasupra nivelului hidrologic), fapt ce mărește rezistența speciei la acest fenomen pentru perioade mai mari de timp;

- prin proiectul tehnic de împădurire nu s-a prevăzut utilizarea de substanţe pentru combaterea dăunătorilor. În cazul în care, pe parcursul dezvoltării plantației forestiere, se constată apariția unor dăunători care necesită aplicarea unor tratamente de combatare a dăunătorilor specifici, proiectantul și A.N.A.N.P. – Serviciul Teritorial Mehedinți vor fi notificați de beneficiar și vor analiza posibilitatea execuției unor lucrări suplimentare, cu mențiunea că substanțele prevăzute a fi utilizate vor fi în mod obligatoriu de natură ecologică biodegradabile, fiind interzisă utilizarea oricăror substanțe chimice (pesticide sau insecticide clasice) pentru a nu fi afectat mediul înconjurător prin efect secundar advers iar contravaloarea lucrărilor suplimentare va fi suportată din fonduri proprii ale beneficiarului proiectului. Recipientele acestor substanțe chimice vor fi returnate furnizorului imediat după aplicare;

-pentru speciile de plante și animale sălbatice terestre, acvatice și subterane, cu

excepția speciilor de păsări, inclusiv cele prevăzute în anexele nr. 4 A (specii de

interes comunitar) și 4 B (specii de interes național) din OUG 57/2007, precum și speciile incluse în lista roșie națională și care trăiesc, atât în ariile naturale protejate, cât și în afara lor, sunt interzise:

● orice formă de recoltare, capturare, ucidere, distrugere sau vătămare a

exemplarelor aflate în mediul lor natural, în oricare dintre stadiile ciclului lor biologic;

● perturbarea intenționată în cursul perioadei de reproducere, de creștere, de hibernare și de migrație;

● deteriorarea, distrugerea și/sau culegerea intenționată a cuiburilor și/sau ouălor din natură;

● deteriorarea și/sau distrugerea locurilor de reproducere ori de odihnă;

● depozitarea necontrolată a deșeurilor menajere și din activitățile specifice. Se va amenaja un loc special pentru depozitarea deșeurilor și se va asigura transportul acestor cât mai repede pentru a nu constitui un pericol pentru fauna din zonă.

 - în cazul producerii accidentale a unui prejudiciu ce afectează obiectivele de

conservare pentru care au fost desemnate siturile Natura 2000 ***ROSAC0306 Jiana*** și ***ROSPA001 Blahnița,*** se va anunța în cel mai scurt timp administratorul – A.N.A.N.P. – Serviciul Teritorial Mehedinți, în vederea stabilirii măsurilor de remediere ce vor fi puse în aplicare de cel care a produs prejudiciul.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON  | Șef Serviciu AAA |  |  |
| Avizat:Magda DUMBRĂVEANU | Șef Birou C.F.M. |  |  |
| Întocmit: Amalia EPURAN | Consilier sup.AAA |  |  |